Overstrand leer kinders van omgewing | Netwerk24
Die Overstrand-munisipaliteit en ander rolspelers het hierdie jaar na kinders in die omgewing uitgereik en hulle meer oor hul veiligheid en regte ingelig.
Volgens Tamzyn Zweig, omgewingsbestuurder van Kleinmond, het Kleinmond-kinderweslyn Vrydag 4 Junie 'n bewusmakingsgeleentheid gehou oor nie net kinderveiligheid en -regte nie, maar ook oor hoe om die omgewing te bewaar. "Die kinders was regtig oulik en het selfs die rommel in die dorp opgetel," vertel Tamzyn. "Een van die dinge wat ons vir die kinders gewys het, was die vangnet voor die stormwaterpype."
Die Overstrand-munisipaliteit werk nou saam met die Marine Dynamics en die Dyer Island Conservation Trust (DICT) om rommelstorting tot die minimum te beperk deur opvangsnette voor die stormwaterpype te sit.
Dié projek is geïnspireer deur 'n projek in Australië en Wilfred Chivell van die Marine Dynamics Tours en stigter van DICT, het besef dat Suid-Afrika ook kan baat vind by so 'n projek en het dit in 2019 bekendgestel.
Die Overberg-munisipaliteit in vennootskap met die DICT en ander nieregeringsorganisasies wil hierdie projek oor die hele Overstrand van stapel stuur.